
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ 
ΑΝΑΣΤΑΣΙΟΥ ΚΑΙ ΜΑΡΟΥΚΩΣ ΠΑΤΕΡΑ» και κύ¬ 
ρωση του οργανισμού αυτού. 1 

Κύρωση οργανισμού του υπέρ του Σωματείου «Σύλλο¬ 
γος Οι Φίλοι της Μουσικής» κεφαλαίου αυτοτελούς 
διαχείρισης με την επωνυμία «Κληροδότημα Α. 
Τριάντη» .,... . 2 

ΑΠΟΦΑΣΕΙΣ 

Έξοδα κίνησης για αυτοψίες και έλεγχο κτιρίων της 

σεισμόπληκτης περιοχής του Νομού Ηλείας. 3 

Τιμολόγιο για εργασίες επισκευής βλαβών σε σεισμό¬ 
πληκτα κτίρια, για τον υπολογισμό της δαπάνης και 
των αντιστοίχων παροχών στους σεισμόπληκτους 
της νήσου Μήλου του Ν. Κυκλάδων, που πλήγηκαν 
από τους σεισμούς της 20ης Μαρτίου 1992.4 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ ΑΝΑΣΤΑΣΙΟΥ ΚΑΙ 
ΜΑΡΟΥΚΩΣ ΠΑΤΕΡΑ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 8197/3.7.1992 πράξη της συμβολαιογρά¬ 
φου Χίου Χρυσούλας συζ. Παντελή Αξιωτάκη, όπως τρο¬ 
ποποιήθηκε με .τις. πράξεις άριθ. 8975/23.2.1993 και 
9030/18.3.1993.· της ίδιας συμβολαιογράφου, με τις 
οποίες οι: 1,) Νικόλαος Λως του Κων/νου, 2) Ιωάννης Φα- 
φαλιός του Δημητρίου 3) Αργυρώ συζ. Νικολάου Λώ, το 
γένος Δημητρίου Φαφαλιού και 4) Μαρίκα συζ. Ιωάννη 
Ψαρρού, το γένος Δημητρίου Φαφαλιού, σύστησαν κοινω¬ 
φελές ίδρυμα με την επωνυμία «ΚΟΙΝΩΦΕΛΕΣ ΙΔΡΥΜΑ 
ΑΝΑΣΤΑΣΙΟΥ ΚΑΙ ΜΑΡΟΥΚΩΣ ΠΑΤΕΡΑ» και με έδρα την 
πόλη της Χίου. 

2. Τις διατάξεις ίων άρθρων: ά) 95 και 98 του ΑΝ 2039/ 


39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 12.4.1993 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Υ. 1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οι¬ 
κονομικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 525/Β/14.8.1992). 

Με πρόταση των Υπουργών Πολιτισμού, Εμπορικής 
Ναυτιλίας και του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ ΑΝΑΣΤΑΣΙΟΥ 
ΚΑΙ"ΜΑΡΟΥΚΩΣ ΠΑΤΕΡΑ», η οποία έγινε από τους 1) Νι¬ 
κόλαο Λω του Κων/νου, 2) Ιωάννη Φαφαλιό του Δημητρίου 
3) Αργυρώ συζ. Νικολάου Λω, το γένος Δημητρίου Φαφα¬ 
λιού και 4) Μαρίκα συζ. Ιωάννη Ψαρρού, το γένος Δημη¬ 
τρίου Φαφαλιού με την αριθμ. 8197/3.7.1992 πράξη της 
συμβολαιογράφου Χίου Χρυσούλας συζ. Παντελή Αξιω- 
τάκη, όπως τροποποιήθηκε με τις πράξεις αριθμ. 8975/ 
23.2.1993 και 9030/18.3.1993 της ίδιας συμβολαιογρά¬ 
φου. 

Το ίδρυμα αυΐό αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Πολιτισμού και Εμπορικής Ναυτιλίας και 
διέπεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν. 2039/39 και 
των διαταγμάτων που εκδόθηκαν ή θα εκδοθοϋν, σε εκτέ¬ 
λεση του νόμου τούτου. 

' 2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης καί διαχείρισης του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ ΑΝΑΣΤΑΣίΟΥ 
ΚΑΙ ΜΑΡΟΥΚΩΣ ΠΑΤΕΡΑ». 

Άρθρο 1 

ΜορφήΕπωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΟΙΝΩΦΕ¬ 
ΛΕΣ ΙΔΡΥΜΑ ΑΝΑΣΤΑΣΙΟΥ ΚΑΙ ΜΑΡΟΥΚΩΣ ΠΑΤΕΡΑ», 

που συστήθηκε από τους 1) Νικόλαο Λω του Κων/νου, 2) 
Ιωάννη Φαφαλιό του ΔημητρΙου 3) Αργυρώ συζ. Νικολάου 
Λώ, το γένος ΔημητρΙου Φαφαλιού και 4) Μαρίκα συζ. Ιω¬ 
άννη Ψαρρού, το γένος ΔημητρΙου Φαφαλιού με την 
αριθμ. 8197/3.7.1992 πράξη της συμβολαιογράφου Χίου 
Χρυσούλαςσυζ. Παντελή Αξιωτάκη, όπως τροποποιήθηκε 
με τις πράξεις αριθμ. 8975/23.2.1993 και 9030/ 
18.3.1993 της Ιδιας συμβολαιογράφου, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργανι¬ 
σμού, του Α.Ν. 2039/39, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Έδρα του ιδρύματος είναι η πόλη της Χίου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Σκοπός του ιδρύματος είναι: 

Η παρουσίαση της ναυτικής ιστορίας του τόπου της Χίου 
στο επί της οδού Ατσικής της πόλης της Χίου νεοκλασσικό 
μέγαρο, των κληρονόμων Αναστασίου Πατέρα, το οποίο 
ανακαινίζεται για νά παραχωρηθεί στο ίδρυμα και εν γένει 
η επιτέλεση παντός συναφούς με την προαγωγή της ναυ¬ 
τιλίας σκοπού; 

Η πραγμάτωση του σκοπού θα επιτευχθεί με την δια πα¬ 
ντός νομίμου μέσου συγκέντρωση των υπαρχόντων πινά¬ 
κων παλαιών και εικόνων ιστιοφόρων και άλλων πλοίων, 
Θαλασσινών τοπίων σχετιζομένων με τη ναυτιλία και άλλων 
ενθυμημάτων που έχουν σχέση με τη ναυτική παράδοση 
της Χίου, την περιποίηση και διαφύλαξη αυτών και την κα¬ 
τάλληλη παρουσία τους στο επι της οδού Ατσικής της Χίου 
νεοκλασσικό μέγαρο. 

Άρθρο 3 

Περιουσία - Πόροι 

Περιουσία του ιδρύματος αποτελούν: 

α) Το επί της οδού Ατσικής και Αγίου Ιωάννου θεολόγου 
της πόλης της Χίου διώροφο νεοκλασσικό κτίριο, μετά του 
οικοπέδου του, εκτάσεως χιλίων εκατόν τριάκοντα (1130) 
περίπου τ.μ. και των νεοκατασκευασθέντων κτισμάτων 
που βρίσκονται σ’ αυτό. 

Το ακίνητο είναι σε ερειπωμένη κατάσταση και ήδη ανα- 
παλαιώνεται εκ θεμελίων για να στεγασθεί το ίδρυμα. 

β) Το ποσόν των 25,000.000 δρχ. σε μετρητά και σε 
ομόλογα του Ελληνικού Δημοσίου, τα οποία θα αποτελούν 
αναπαλλοτρίωτη κατάθεση, από τους τόκους της οποίας 
θα αντιμετωπίζονται τα λειτουργικά έξοδα του ιδρύμα¬ 
τος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομίες, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 


Άρθρο 4 
Διοίκηση 

1. Το ίδρυμα διοικείται από εξαμελές Διοικητικό Συμ¬ 
βούλιο, που αποτελείται για την πρώτη πενταετία της λει¬ 
τουργίας του από τους: 

α) Νικόλαο Κων/νου Λώ, ως Πρόεδρο, 
β) Ιωάννης Δημητρίου Φαφαλιό, ως Αντιπρόεδρο, 
γ) Ιωάννη Κων/νου Λύρα, ως Γραμματέα 
δ) Δημήτριο Ιωάννου Φαφαλιό, ως Ταμία 
ε) Ιωάννη Μάρκου Ψαρρό, ως μέλος και 
στ) Αντώνιο Κων/νου Λώ, ως μέλος 
Η θητεία εκάστου Διοικητικού Συμβουλίου είναι πεντα¬ 
ετής. 

Για τις επόμενες πενταετίες, το Διοικητικό Συμβούλιο 
δύναται να αποτελείται από τα ίδια πρόσωπα που αποτε¬ 
λούν το Διοικητικό Συμβούλιο της πρώτης πενταετίας, 
καθ’ όσον είναι οι βασικοί συντελεστές ίδρυσης του ιδρύ¬ 
ματος. 

Αν δεν επιθυμούν αυτοί να συμμετάσχουν στα επόμενα 
Διοικητικά Συμβούλια, θα διορίζονται τα τέκνα καθενός 
από αυτών, αρχίζοντας από το μεγαλύτερο και ούτω καθ’ 
εξής για τις επόμενες γενεές, ώστε τα εκάστοτε μέλη του 
Διοικητικού Συμβουλίου να είναι απόγονοι εξ αίματος ή εξ 
αγχιστείας της αρχικής οικογένειας Αναστασίου και Μα- 
ρουκώς Πατέρα. 

Σε περίπτωση που υπάρχει δυσκολία ανευρέσεως με¬ 
λών για το Διοικητικό Συμβούλιο, θα υπάρχει η δυνατότητα 
να περιορισθεί ο αριθμός των μελών του Διοικητικού Συμ¬ 
βουλίου σε τέσσερα (4) μέλη. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γ ραμματέα και τον Ταμία για θητεία πέ¬ 
ντε ετών. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, για θητεία πέντε ετών, σύμφωνα 
με τις διατάξεις της συστατικής πράξης και του άρθρου 99 
του Α.Ν. 2039/39. 

Τα μέλη που εκλέγονται μπορούν να επανεκλεγούν. 

4. Το Διοικητικό Συμβούλιο συνεδριάζει τακτικά κάθε 
έτος, κατά προτίμηση το μήνα Αύγουστο και έκτακτα 
όποτε το ζητήσει ο Πρόεδρος ή δύο από τα μέλη του, με 
γραπτή αίτησή τους προς τον Πρόεδρο, πάντοτε όμως 
έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο- 

φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του. σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Χίου) τον προϋπολογισμό και απολογι¬ 
σμό του ιδρύματος, σύμφωνα με τις διατάξεις των άρθρων 
101 και 102 του Α.Ν. 2039/39 και του από 20.12.1939 
Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Καταρτίζει και μεταρρυθμίζει τους κανονισμούς στις 
διάφορες εσωτερικές υπηρεσίες και λειτουργίες του 
Ιδρύματος, ανάλογα με τις κάθε φορά ανάγκες του. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήψη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 


του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνει σ’ αυ¬ 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, το μεγαλύτερο σε ηλικία μέλος του Διοι¬ 
κητικού Συμβουλίου. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα του ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Δ/κού Συμβουλίου που ορίζεται με από¬ 
φαση αυτού. 

Αρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1 η Ιανουαρίου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικό τα ακόλουθα βιβλία και 
στοιχεία:. 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου. 

Άρθρο 12 

Διάλυση του ιδρύματος - Τύχη περιουσίας αυτού ' 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία που περιέρχεται με απόφαση του 
Διοικητικού Συμβουλίου σε παρεμφερές ίδρυμα ή Σωμα¬ 
τείο της νήσου Χίου. 


Στους Υπουργούς Πολιτισμού και Εμπορικής Ναυτιλίας 
και στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Μύκονος, 4 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ ' 

ΠΕΤΡΟΣ ΔΟΥΚΑΣ ΘΕΟΔΟΡΑ ΜΠΑΚΟΠΑΝΝΗ 

ΕΜΠΟΡΙΚΗΣ ΝΑΥΤΙΛΙΑΣ 

ΑΛ. ΠΑΠΑΔΟΓΓΟΝΑΣ 
-♦—- - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. (2) 

Κύρωση οργανισμού του υπέρ του Σωματείου «Σύλλογος 
Οι Φίλοι της Μουσικής» κεφαλαίου αυτοτελούς διαχεί¬ 
ρισης με την επωνυμία «Κληροδότημα Α. Τριάντη». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 19.11.1973 ιδιόγραφη διαθήκη της Αλεξάν¬ 
δρας Κυριακίδη που δημοσιεύθηκε με το αριθ. 2892/77 
πρακτικό του Μονομελούς Πρωτοδικείου Αθηνών, με την 
οποία η διαθέτιδα αυτή άφησε περιουσιακά της στοιχεία 
υπέρ του Σωματείου «Σύλλογος Οι Φίλοι της Μουσικής» 
για την εκτέλεση ειδικών κοινωφελών σκοπών. 

2. Τις διατάξεις της παραγρ. 1 άρθρου 96 του Α.Ν. 
2039/39, σύμφωνα με τις οποίες οι περιουσίες που δια- 
θέτονται με κληρονομιές, κληροδοσίες ή δωρεές σε υφι¬ 
στάμενα ιδρύματα σωματεία κ.λ.π. για την εκτέλεση ειδι¬ 
κού κοινωφελούς σκοπού, χωρίς να καθορίζεται ειδικότε¬ 
ρος τρόπος διοίκησης αυτών, αποτελούν κεφάλαια αυτο¬ 
τελούς διαχείρισης, χωριστής από την υπόλοιπη περιουσία 
των κληρονόμων, κληροδόχων ή δωρεοδόχων ιδρυμάτων, 
σωματείων κ.λ.π. και είναι δυνατό να ορίζονται, με Προε¬ 
δρικά Διατάγματα, οι λεπτομέρειες του τρόπου εκτέλεσης 
των σκοπών των περιουσιών αυτών. 

3. Την από 30.4.93 γνωμοδότηση του Συμβουλίου Εθνι¬ 
κών Κληροδοτημάτων. 

4. Την αριθ. Υ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών με την οποία ανατέθηκαν αρμοδιότητες του 
Υπουργού Οικονομικών στους Υφυπουργούς Οικονομι¬ 
κών. 

Με πρόταση της Υπουργού Πολιτισμού και του Υφυ¬ 
πουργού Οικονομικών αποφασίζουμε: 

Άρθρο μόνο 

Κυρώνουμε τον οργανισμό καθορισμού λεπτομερειών 
του τρόπου εκτέλεσης των κοινωφελών σκοπών του, υπέρ 
του Σωματείου «Σύλλογος Οι Φίλοι της Μουσικής» κεφα¬ 
λαίου αυτοτελούς διαχείρισης με την επωνυμία «Κληρο¬ 
δότημα Α. Τριάντη» που αφέθηκε σ’ αυτό από τη διαθέ¬ 
τιδα Αλεξάνδρα Κυριακίδη με την από 19.11.1973 ιδιό¬ 
γραφη διαθήκη της που δημοσιεύθηκε με το αριθ. 2892/ 

1977 πρακτικό του Μονομελούς Πρωτοδικείου Αθηνών. 

Το κεφάλαιο τούτο υπάγεται στην εποπτεία και τον 
έλεγχο των Υπουργών Οικονομικών και Πολιτισμού και 
διέπεται από τις διατάξεις της παραπάνω διαθήκης, του 

παρακάτω οργανισμού, του Α.Ν./2039/39, όπως κάθε 
φορά ισχύει ο νόμος αυτός και των διαταγμάτων που εκδό- 
θιηκαν ή θα εκδοθούν σε εκτέλεση του νόμου τούτου. 

Ο οργανισμός αυτός αποτελεΐται από οκτώ (8) άρθρα 
και καταχωρίζεται παρακάτω: 

ΟΡΓΑΝΙΣΜΟΣ 

του υπέρ του Σωματείου «Σύλλογος Οι Φίλοι της Μουσι¬ 
κής» κεφαλαίου αυτοτελούς διαχείρισης με την επωνυμία 
«Κληροδότημα Α. Τριάντη». 

Αρθρο μόνο 

Νομική Μορφή- Διοίκηση 

1. Η περιουσία, την οποία άφησε η Αλεξάνδρα Κυρια- 
κίδη με την από 19.11.1973 ιδιόγραφη διαθήκη της που 
δημοσιεύτηκε με το αριθ: 2892/77 πρακτικό του Μονομε¬ 
λούς Πρωτοδικείου Αθηνών υπέρ του Σωματείου «Σύλλο¬ 
γος Οι Φίλοι της Μουσικής» για την εκτέλεση ειδικών κοι¬ 
νωφελών σκοπών αποτελεί γι' αυτό κεφάλαιο αυτοτελούς 
διαχείρισης με την επωνυμία «Κληροδότημα Α. Τριάντη» 
διακεκριμένης της λοιπής περιουσίας του και διέπεται από 
τις διατάξεις της διαθήκης αυτής, του παρόντος οργανι¬ 
σμού, του Α.Ν. 2039/39, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Η Διοίκηση της περιουσίας αυτής γίνεται από το Διοι¬ 
κητικό Συμβούλιο του Σωματείου «Σύλλογος Οι Φίλοι τής 
Μουσικής». 

3. Το Διοικητικό Συμβούλιο του Συλλόγου Οι φίλοι της 
Μουσικής κατά τήν επικοινωνία του με τρίτους σε σχέση 
με θέματα της άνω κληρονομιάς χρησιμοποιεί μαζί με την 
επωνυμία του και το τίτλο «Κληροδότημα Α. Τριάντη». 

Αρθρο 2 

Σκοποί του Κληροδοτήματος 

Σκοποί του κληροδοτήματος είναι: 

α. Η παροχή υποτροφιών σε ιδιαίτερα προικισμένους 
νέους και νέες για μουσικές σπουδές στο εξωτερικό στο 
κλασσικό τραγούδι στην κλασσική μουσική και στην 
Όπερα (υποτροφίες Αλεξάνδρας Τριάντη). 

β. Η ενίσχυση της δημιουργίας οργάνωσης και λειτουρ¬ 
γίας της Μουσικής Βιβλιοθήκης του «Συλλόγου Οι Φίλοι 
της Μουσικής». 

γ. Προς εκτέλεση των άνω σκοπών διατίθεται ετησίως, 
για το μεν πρώτο, το 60% και για τον δεύτερο το 40% των 
μετά την αφαίρεση των δαπανών διόικήσεως και διαχειρί- 
σεως, καθαρών εισοδημάτων του κληροδοτήματος Τυχόν 
μη διατεθέν υπόλοιπο κάθε σκοπού, μεταφέρεται στην 
επόμενη χρήση και προστίθεται στα διαθέσιμα του ίδιου 
σκοπού. 

Άρθρο 3 

Περιουσία - Πόροι. 

1. Η περιουσία του κληροδοτήματος αποτελείται από 
τις εξής οριζόντιες ιδιοκτησίες της πολυκατοικίας που 
βρίσκεται επί της πλατείας Φιλικής Εταιρείας 14 κάι της 
οδού Πατρ. Ιωακείμ 2 στην Αθήνα: 

α) αρ. 002 με ονομασία «Σταθμός Αυτοκινήτων» αποτε- 
λούμενης από τμήμα υπογείου Γ τμήμα υπογείου Β', 


τμήμα υπογείου Α και τμήμα ισογείου συνολικής επιφά¬ 
νειας 1118 τ. μ. 

β) αριθ. 012 του δευτέρου ορόφου επιφάνειας 483,20 
τμ. * 

γ) αριθ. 013 του τρίτου ορόφου επιφάνειας‘483,20 τμ. 
δ) αριθ. 014 του τετάρτου ορόφου επιφάνειας 499,80 
τμ 

ε) αριθ. 015 του πέμπτου ορόφου επιφάνειας 483 τμ 
στ) ρετιρέ του έκτου ορόφου επιφάνειας 357,90 τμ. 
Τα παραπάνω ακίνητα περιγράφονται λεπτομερώς στην 
αριθ. 28161 /88 πράξη αποδοχής κληρονομιάς της Συμβο¬ 
λαιογράφου Αθηνών Φ. Αθανασάκη η οποία μεταγράφη 
στα βιβλία μεταγραφής του Υποθηκοφυλακείου Αθηνών 
στον τόμο 3092 και αριθμό 298. 

2. Οι πόροι του κληροδοτήματος είναι: 
α. Τα μισθώματα των ακινήτων, 
β. Οι τόκοι των καταθέσεων και ομολόγων και 
η. Οι δωρεές τρίτων. 

Άρθρο 4 

Εκτέλεση των Σκοπών του Κληροδοτήματος. 

Α. Μουσικές Υποτροφίες 

1. Το Διοικητικό Συμβούλιο του Συλλόγου Οι Φίλοι της 
Μουσικής με απόφαση που προκηρύσσει κάθε χρόνο υπο¬ 
τροφίες σε βάρος των εσόδων του κληροδοτήματος Αλε¬ 
ξάνδρας Τριάντη για μουσικές σπουδές στο εξωτερικό. 
Πρός τούτο δημοσιεύει εκτενώς στον ημερήσιο Τύπο των 
Αθηνών και Θεσσαλονίκης σχετική προκήρυξη τάσσοντας 
προθεσμίας προς υποβολή αιτήσεων και δικαιολογητι- 
κών. 

2. Δικαιούνται να λάβουν υποτροφία του κληροδοτήμα¬ 
τος Αλεξάνδρας Τριάντη, Έλληνες και Ελληνίδες ηλικίας 
μέχρι 35 ετών, με εξαιρετικό ταλέντο στη μουσική και δη 
στο κλασσικό τραγούδι, στη κλασσική μουσική και στην 
Όπερα. Για κάθε κατηγορία υποτροφίας (τραγούδί“ενόρ- 
γανη μουσική, μουσικολογική επιστήμη, μαθήματα τελειο- 
ποιήσεως κλπ) η Επιτροπή δύναται να καθορίζει την προ¬ 
σήκουσα σε κάθε κατηγορία ηλικία του. υποτρόφου. 

3. Απαραίτητα δικαιολογητικά είναι τα εξής: 
α. Πιστοποιητικό Γέννησης. 

β. Πιστοποιητικά Σπουδών (στα οποία περιλαμβάνονται 
διπλώματα αναγνωρισμένων Ωδείων των Μουσικών Τμη¬ 
μάτων Πανεπιστημιακού επιπέδου, Μουσικών Γυμνασίων, 
κ.α.). 

γ. Παραστατικά μουσικών δραστηριοτήτων του υποψη¬ 
φίου. 

δ. Δύο συστατικές επιστολές απευθυνόμενες απευ¬ 
θείας προς το Διοικητικό Συμβούλιο του Συλλόγου οι Φίλοι 
της Μουσικής. 

ε. Αντίγραφο εκκαθαριστικού της τελευταίας δηλώ- 
σεως φόρου εισοδήματος του υποψηφίου ή της οικογέ¬ 
νειας του. 

στ. Βεβαίωση μουσικού ιδρύματος του εξωτερικού ή κα- 
θηγητού ή ερμηνευτού - διδασκάλου μεγάλου κύρους από 
την οποία να προκύπτει ότι ο υποψήφιος έγινε δεκτός για 
μουσικές σπουδές. 

ζ. Πιστοποιητικά επάρκειας στη ξένη γλώσσα. Αν δεν 
υπάρχουν πιστοποιητικά ή επάρκεια διαπιστώνεται με εξέ¬ 
ταση του υποψηφίου. 

θ. Υπεύθυνη δήλωση του υποψηφίου ότι δεν λαμβάνει 
υποτροφία από άλλη πηγή. 

4. Η επιλογή των υποτρόφων γίνεται με απόφαση του 

Διοικητικού Συμβουλίου του Συλλόγου Οι Φίλοι της Μουσι¬ 
κής το οποίο θα ζητά συμβουλευτική γνωμοδότηση είτε 
από το γνωμοδοτικό του Συμβούλιο είτε από επιτροπή ει¬ 
δικών είτε από ειδικό της συγκεκριμένης τέχνης καθόσον 
αφορά το εξαιρετικό ταλέντο των υποψηφίων και τη κα¬ 
ταλληλότητα του Ιδρύματος ή της μουσικής προσωπικότη¬ 
τας με την οποία πρόκειται ο κάθε υποψήφιος να σπουδά¬ 
σει. 

5. Με απόφασή του το Διοικητικό Συμούλιο του Συλλό¬ 
γου οι Φίλοι της Μουσικής επιλέγει και του υποψήφιους. 
Με την ίδια απόφαση του ορίζει τη διάρκεια της υποτρο¬ 
φίας, η οποία δεν μπορεί να υπερβεί τα τρία χρόνια, το 
ύψος της υποτροφίας με βάση τα ετήσια εισοδήματα του 
κληροδοτήματος και το κόστος ζωής της χώρας όπου απο- 
στέλλεται ο υπότροφος τον τρόπο πληρωμής της ως και 
τις πρόσθετες επιχορηγήσεις για έξοδα μεταβάσεως στο 
εξωτερικό και επιστροφής. 

6. Η απόφαση του Συλλόγου Οι Φίλοι της Μουσικής 
υποβάλλεται προς έλεγχο και έγκριση στους εποπτεύο¬ 
ντας Υπουργούς. Μετά την έγκριση της άνω αποφάσεως, 
οι ανακηρυχθέντες υπότροφοι καλούνται προς υπογραφή 
της κατά τον νόμο συμβάσεως υποτροφίας. 

7. Η σύμβαση υποτροφίας εκτός άλλων, περιέχει και 
όρο κατά τον οποίον ο υπότροφος υποχρεούται όπως ανα 
6μηνο σπουδών τουλάχιστον προσκομίζει στα γραφεία 
του Συλλόγου Οι Φίλοι της Μουσικής πιστοποιητικά από τα 
οποία θα προκύπτει η πρόοδος του. 

Η σύμβαση θα περιέχει επίσης όρο κατά τον οποίο η 
πληρωμή της υποτροφίας θα εξαρτάται από το αν σε όλη 
τη διάρκεια της, διατηρούνται στον υπότροφο οι όροι και οι 
πορϋποθέσεις απονομής της. 

8. Για την χορήγηση των υποτροφιών πέρα των ανωτέρω 
διατάξεων συμπληρωματικώς εφαρμόζονται οι διατάξεις 
του ΑΝ 2039/39 και των διαταγμάτων που εκδόθηκαν σε 
εκτέλεση τούτου. 

Β. Ενίσχυση Μουσικής Βιβλιοθήκης του Συλλόγου Οι Φίλοι 
της Μουσικής. 

Το ποσό από τα εισοδήματα του κληροδοτήματος Αλε¬ 
ξάνδρας Τριάντη το οποίο προορίζεται ετησίως για τη δη¬ 
μιουργία και της Μουσικής Βιβλιοθήκης του Συλλόγου Οι 
Φίλοι της Μουσικής διατίθεται ελευθέρως προς το σκοπό 
αυτό με απόφαση του Διοικητικού του Συμβουλίου. 

Αρθρο 5 

Οικονομική διαχείριση 

1. Η οικονομική διχείριση του κληροδοτήματος περι¬ 
λαμβάνει ετήσια περίοδο η οποία αρχίζει απο την 1η Ια¬ 
νουάριου κάθε χρόνου και τελειώνει την 31 η Δεκεμβρίου 
του ίδιου χρόνου. 

2. Η οικονομική διαχείριση του κληροδοτήματος ενερ- 
γείται βάσει προϋπολογισμών και απολογισμών εσόδων 
και εξόδων, που καταρτίζονται κάθε χρόνο από το Διοικη¬ 
τικό Συμβούλιο του Συλλόγου Οι Φίλοι της Μουσικής και 
υποβάλλονται για έγκριση σύμφωνα με τις διατάξεις του 
άρθρου 101 και 102 του Α.Ν. 2039/1939 και του από 
20.12.1939 σχετικού Β. Δ/τος (ΦΕΚ 552/22.12.39 τ.Α') 
στον Υπουργό Οικονομικών (ή Νομάρχη Αθηνών). 

3. Όλες οι εισπράξεις και πληρωμές του κληροδοτήμα¬ 


τος ενεργούνται μέσω των πιστωτικών ιδρυμάτων, που 
αναγράφονται στο άρθρο 73 του Α.Ν. 2039/1939. 

Αρθρο 6 

Βιβλία και Στοιχεία 

1. Από το κληροδότημα τηρούνται υποχρεωτικά τα πα¬ 
ρακάτω βιβλία και στοιχεία: 

α) Βιβλίο λογιστικής παρακολούθησης στο οποίο κατα- 
χωρούνται με χρονολογική σειρά όλα τα κατά τη διάρκεια 
της χρήσης έσοδα και έξοδα. 

β) Βιβλίο υποτροφών στο οποίο καταχωρίζονται τα ονό¬ 
ματα των υποτρόφων η σχολή που φοιτούν, ο χρόνος και 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18.8.1941 Καν. Δ/τος. 

γ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από τον 
Πρόεδρο του Διοικητικού Συμβουλίου του Συλλόγου οι Φί¬ 
λοι της Μουσικής. 

δ) Βιβλίο πρωτοκόλλου αλληλογραφίας. 

2. Εκτός απο τα ανωτέρω βιβλία και στοιχεία το Διοικη¬ 
τικό Συμβούλιο του Συλλόγου Οι φίλοι της Μουσικής μπο¬ 
ρεί να αποφασίζει την τήρηση και άλλων βιβλίων και στοι¬ 
χείων, που κρίνονται απαραίτητα, για την παρακολούθηση 
της διαχείρισης της περιουσίας του κληροδοτήματος και 
της εκτέλσης των σκοπών του. 

Άρθρο 7 
Άλλες Διάταξεις 

Για οποιοδήποτε ζήτημα γεννηθεί κατά τη διοίκηση, 
διαχείριση και εκτέλεση των σκοπών του κληροδοτήματος 
Αλεξάνδρας Τριάντη και δεν προβλέπεται στον Κανονισμό 
αυτό εφαρμόζονται οι διατάξεις του Α.Ν. 2039/39. 

Άρθρο 8 

Τροποποίηση Οργανισμού 

Ο Οργανισμός αυτός μπορεί να τροποποιηθεί ή να συ¬ 
μπληρωθεί με Π.Δ/γμα σύμφωνα με τις διατάξεις των άρ¬ 
θρων 110 και 119 του Αστικού Κώδικα και τις διατάξεις 
του άρθρου 98 του Α.Ν. 2039/39, μετά από πρόταση του 
Διοικητικού Συμβουλίου του Συλλόγου Οι Φίλοι της Μουσι¬ 
κής. 

Στην Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του παρό¬ 
ντος διατάγματος. 

Μύκονος, 4 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ Υ®. ΟΙΚΟΝΟΜΙΚΟΝ 

ΘΕΟΔΩΡΑ ΜΠΑΚΟΠΑΝΝΗ ΠΕΤΡΟΣ ΔΟΥΚΑΣ 

ΑΠΟΦΑΣΕΙΣ 

Αριθ. 879/ΤΣΕΠ 42 (3) 

Έξοδα κίνησης για αυτοψίες και έλεγχο κτιρίων της σει¬ 
σμόπληκτης περιοχής του Νομού Ηλείας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 867/79 «Περί κυρώσεως, τροποποιήσεως και 
συμπληρώσεως της από 28.7.79 Πράξεως Νομοθετικού 
Περιεχομένου, του Προέδρου της Δημοκρατίας «περί 
αποκαταστάσεως ζημιών εκ των σεισμών 1978 εις πε¬ 
ριοχή Βορ. Ελλάδος κλπ. και ρυθμίσεως ετέρων τινών συ¬ 
ναφών θεμάτων» και ειδικότερα το άρθρο 13 της Πράξης. 

2. Το Ν. 1190/81 «Περί κυρώσεως της από 26.3.81 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1981» και ρυθμίσεις ετέρων συναφών θεμάτων» και 
ειδικότερα τις παραγρ. 7 και 8 του άρθρου 2 και το άρθρο 
5 του κυρωτικού Νόμου. 

3. Την Πράξη Υπουργικού Συμβουλίου 59/27.4.93, για 
την «Αποκαστάσταση των ζημιών από το σεισμό της 26ης 
Μαρτίου 1993 σε περιοχή του Νομού Ηλείας» με την 
οποία επεκτάθηκε η ανάλογη εφαρμογή των διατάξεων 
για την αποκατάσταση σεισμόπληκτων και για τους σει¬ 
σμόπληκτους του Νομού Ηλείας από τους σεισμούς της 
26.3.93 και καθορίστηκαν τα όρια της σεισμόπληκτης πε¬ 
ριοχής. 

4. Τη ΣΑΕ 069 του Προγράμματος Δημοσίων Επενδύ¬ 
σεων και την Απόφαση 21483/ΔΕ 223/30.4.93 του Υφυ¬ 
πουργού Εθνικής Οικονομίας με την οποία εντάχθηκε στη 
ΣΑΕ 069, έργο με αριθμό 9369003 και με τίτλο «Αποκα¬ 
τάσταση Ζημιών από Σεισμό Μαρτίου 1993 στο Νομό 
Ηλείας και αυξήθηκε το όριο πληρωμών. 

5. Το Π .Δ. 69/1988 περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε. 

6. Το Π.Δ. 71/93 για τον «Καθορισμό αρμοδιοτήτων που 
διατηρούνται από τον Υπουργό και τις Περιφερειακές αρ¬ 
χές ή όργανα διανομαρχιακού επιπέδου της Γ.Γ.Δ.Ε. του 
Υ.ΠΕ.ΧΩ.Δ.Ε.». 

7. Την Απόφασή μας 2094/31.5.88, για την Αναδιοργά¬ 
νωση Υπηρεσιών της Υ.Α.Σ.». 

8. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. περί εξαιρέσέως διοικητικών πράξεως και εγ¬ 
γράφων από τον κανόνα των τριών υπογραφών. 

9. Την αριθ. 2009/20.5.93 (ΦΕΚ 365/Β/21.5.93 κοινή 
απόφαση Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

10. Την απόφαση 798/ΤΣΕΠ 31.3714.5.93 του Υπουρ¬ 
γού ΠΕ.ΧΩ.Δ.Ε. με θέμα Μεταβίβαση αρμοδιοτήτων στο 
Νομάρχη Ηλείας, και 

- Επειδή είναι απαραίτητο να απλουστευθούν και να επι¬ 
ταχυνθούν οι διαδικασίες που χρειάζονται για να προωθη¬ 
θεί και ολοκληρωθεί, όσο είναι δυνατό πιο γρήγορα, η 
αποκατάσταση προσωρινά και οριστικά των ζημιών που 
προκλήθηκαν απ' το σεισμό που έγινε στις 26.3.93. 

- Επειδή είναι αναγκαίο να γίνουν αυτοψίες και να ελεγ¬ 
χθούν τά κτήρια που πάθανε ζημιές απο το σεισμό αυτό, 
από κατάλληλες επιτροπές, για να χαρακτηρισθούν, σε 


πρώτη φάση αν είναι κατοικήσιμα ή επικίνδυνα και σε με¬ 
ταγενέστερη φάση, αν είναι κατεδαφιστέα ή επισκευά- 
σιμα με δυνατότητα να αποκατασταθεί η αντοχή τους και, 
στην τελευταία περίπτωση, αν η σχετική δαπάνη είναι δυ¬ 
σανάλογη μεγάλη και υπέρμετρη, για το αποτέλεσμα που 
αναμένεται απ’ την επισκευή. 

- Επειδή οι επιτροπές αυτές πρέπει να αποτελούνται από 
διπλωματούχους Μηχανικούς, με κατάλληλη για κάθε πε¬ 
ρίπτωση πείρα, και γι’ αυτό πρέπει να συγκροτούνται απ’ 
τις τοπικές Αρχές. 

- Επειδή σύμφωνα με την παράγραφο 7 του 2ου άρθρου 
του Ν. 1190/81 «εις τους μηχανικούς, υπαλλήλους υφ’ 
οιανδήποτε σχέσιν του Δημοσίου των ΟΤΑ και λοιπών 
Ν.Π.Δ.Δ. ή Δημοσίων Επιχειρήσεων ή Οργανισμών, τους 
χρησιμοποιηθέντες ή χρησιμοποιουμένους δια τας αυτο¬ 
ψίας και ελέγχους κτιρίων πληγέντων εκ σεισμών δύνα- 
νται να καταβάλλονται έξοδα κινήσεών τους εις τας σει¬ 
σμοπλήκτους περιοχάς καθοριζόμενα κατ’ αποκοπήν ανά 
αυτοψίαν ή έλεγχον ασχέτως προς τα χρησιμοποιούμενα 
μέσα κινήσεως, δια κοινής αποφάσεως των Υπουργών Οι¬ 
κονομικών και Δημοσίων Έργων, κατ’ εξαίρεσιν πόσης άλ¬ 
λης γενικής ή ειδικής διατάξεως. Αι δαπάναι καταβάλλο¬ 
νται εκ των σχετικών πιστώσεων αποκαταστάσεως». 

- Επειδή σύμφωνα με την Π.Υ.Σ. 59/27.4.93, επεκτείνο- 
νται κατ’ ανάλογη εφαρμογή οι διατάξεις της Πράξης Νο¬ 
μοθετικού Περιεχομένου με ημερομηνία .28.7.78, όπως 
αυτή κυρώθηκε, τροποποιήθηκε και συμπληρώθηκε, με 
τους Νόμους 867/1979, 1048/1980, 1133/1981 και 
1190/1981 καθώς και των σχετικών κανονιστικών πρά¬ 
ξεως, όπως ισχύουν σήμερα». 

- Επειδή τα έργα για να αποκατασταθούν οι ζημιές που 
προξένησε ο σεισμός, τόσο σε ιδιωτικές, όσο και σε δημό¬ 
σιες ή κοινόχρηστες κατασκευές, γενικά είναι επείγοντα 
και δεν υπάρχει δυνατότητα να κινηθούν οι τεχνικοί υπάλ¬ 
ληλοι και οι επιτροπές με κρατικά αυτοκίνητα, ενώ δεν εί¬ 
ναι δυνατό να χρησιμοποιηθούν οι δημόσιες συγκοίνωνιές, 
αποφασίζουμε: 

1. Εγκρίνουμε να καταβάλλονται έξοδα κίνησης, που 
καθορίζονται καταποκοπή, για καθένα Μηχανικό, υπάλ¬ 
ληλο που εργάζεται με οποιαδήποτε σχέση, στο Δημόσιο, 
τους Ο.Τ.Α. και λοιπά Ν.Π.Δ.Δ. ή σε Δημόσιες Επιχειρή¬ 
σεις ή Οργανισμούς, που είναι μέλος σε τριμελείς ή διμε- 
λείς επιτροπές, που θα κάνουν αυτοψίες και ελέγχους σε 
κτήρια των σεισμοπλήκτων περιοχών του Νομού Ηλείας 
που πλήγηκαν από τους σεισμούς της 26.3.93, άσχετα με 
τα μέσα κίνησης που χρησιμοποιούν, που ορίζονται σε: 

α) Οκτακόσιες δραχμές (800 δρχ.) για κάθε μέλος επι¬ 
τροπής και για κάθε αυτοψία που κάνει, μέσα στα όρια του 
Δήμου Πύργου. 

β) Χίλιες δραχμές (1.000 δρχ.) για κάθε μέλος επιτρο¬ 
πής και για κάθε αυτοψία που κάνει, έξω απ’ τα όρια του 
Δήμου Πύργου. 

2. Τις επιτροπές θα συστήνει με απόφασή τού ο Νο¬ 
μάρχης Ηλείας, σύμφωνα με την Απόφαση 798/ΤΣΕΠ 
31.3/14.5.93 του Υ.ΠΕ.ΧΩ.Δ.Ε. 

3. Οι αυτοψίες και έλεγχοι θα διενεργούνται από τις επι¬ 
τροπές, έξω απ’ το ωράριο υπηρεσίας (κανονικό και υπε- 
ρωριακό), και η διενέργεια τους, θα βεβαιώνεται από τον 
Προϊστάμενο των αρμοδίων Τομέων Αποκατάστασης Σει¬ 
σμοπλήκτων (Τ.Α.Σ.) του Νομού Ηλείας, όπου και θα συ¬ 
γκεντρωθούν και θα τηρούνται τα σχετικά στοιχεία. 

4. Οι δαπάνες για την καταβολή των εξόδων που προκύ- 

πτουν με την απόφαση αυτή, βαρύνουν τις πιστώσεις του 
έργου 9369003 της ΣΑΕ 069 του Προγράμματος Δημο¬ 
σίων Επενδύσεων. Η αποζημίωση θα καταβληθεί στα μέλη 
των Επιτροπών για αυτοψίες και ελέγχους που έκαναν ή 
θα κάνουν, σύμφωνα με την απόφαση αυτή, από τις 26 
Μαρτίου 1993 και μετά. / 

5. Από τις διατάξεις της απόφασης αυτής, προκαλείται 
δαπάνη δέκα εκατομμύρια δραχμές (10.000.000 δρχ.), 
από το Πρόγραμμα Δημοσίων Επενδύσεων για το οικονο¬ 
μικό έτος 1993 και δέκα πέντε εκατομμύρια δραχμές 
(15.000.000 δρχ.), για τα επόμενα δύο (2) οικονομικά έτη. 

Η δαπάνη αυτή, καλύπτεται από τις πιστώσεις του έργου 
9369003 της ΣΑΕ 069, στην οποία έχει εγγραφεί πίστωση 
τέσσερα δισεκατομμύρια δραχμές (4.000.000.000 δρχ.) 

Η απόφαση αυτή νρ δημοσιευθεί στην Εφημερίδα της 
Κυβερνήσεως σύμφωνα με το άρθρο 1, παρ. 2 της Πράξης 
Νομοθετικού Περιεχομένου με ημερομηνία 26.3.81, που 
κυρώθηκε με το Ν. 1190/81. 

Αθήνα, 9 Αυγούστου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Κ. ΠΑΤΡΑΚΟΣ ΑΧΙΛ. ΚΑΡΑΜΑΝΛΗΣ 

-♦-- 

Αριθ. οικ/1357/ΤΣΕΠ 35.1 (4) 

Τιμολόγιο για εργασίες επισκευής βλαβών σε σεισμόπλη¬ 
κτα κτίρια, για τον υπολογισμό της δαπάνης και των 
αντιστοίχων παροχών στους σεισμόπληκτους της νή¬ 
σου Μήλου του Ν. Κυκλάδων, που πληγήκανε από τους 
σεισμούς της 20ης Μαρτίου 1992. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ Α 24) «Περί κυρώ- 
σεως, τροποποιήσεως και συμπληρώσεως της από 
28.7.79 Πράξεως Νομοθετικού Περιεχομένου (ΦΕΚ 117) 
περί αποκαταστάσεως ζημιών εκ σεισμών».. 

2. Τις διατάξεις του Ν. 1190/81 (ΦΕΚ Α 203/30.7.81) 
«Περί κυρώσεως της από 26.3.81 Πράξεως Νομοθετικού 
Περιεχομένου περί αποκαταστάσεως ζημιών εκ σεισμών 
1981». 

3. Την Πράξη του Υπουργικού Συμβουλίου 95/22.7,92 
(ΦΕΚ 127/Α/31.7.92) με την οποία οριοθετείται η νήσος 
Μήλος του Ν. Κυκλάδων, που επλήγη από το σεισμό του 

των σχετικών 


1992 και επεκτείνεται ανάλογα η εφαρμογή 
διατάξεων. 


4. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε. 

5 Την Απόφασή μας 2094/31.5.88, για την «Αναδιάρ¬ 
θρωση Υπηρεσιών της Υ.Α.Σ.». 

6. Την Δ16α/04/773/29.11.90 Κοινή Απόφαση Υπουρ¬ 
γού Προεδρίας Κυβερνήσεως και Αναπλ. Υπουργού ΠΕ- 
ΧΩΔΕ «περί εξαιρέσεως διοικητικών πράξεων ή εγγράφων 
από τον κανόνα των τριών υπογραφών». 

7. Την κοινή Απόφαση 1102/ΤΣΕΠ 32/30.6.93 (ΦΕΚ Β 
508/9.7.93) των Υπουργών Εθν. Οικονομίας, Οικονομι¬ 
κών και ΠΕ.ΧΩ.Δ.Ε. 

8. Την Απόφασή μας 2511/14.11.91 και προγενέστε¬ 
ρες παρόμοιες. 

9. Την Απόφασή μας οικ/1257/ΤΣΕΠ 35.1/26.7.93 με 
την οποία καθορίζονται οι τιμές για εργασίες επισκευής 
βλαβών σε σεισμόπληκτα κτήρια του Ν. Ηλείας για τον 
υπολογισμό της δαπάνης των κτισμάτων που πλήγηκαν 
από τους σεισμούς της 26ης Μαρτίου 1993. 

10. Το τεύχος «Κατευθυντήριες Προδιαγραφές και 
Οδηγίες για Επισκευές Κτιρίων με Βλάβες από Σεισμό» 
(«Κ.Π.Ο.Ε.Κ.Β.Σ.»), που εκδόθηκε από το τότε Υπουργείο 
Δημοσίων Έργων, στη θεσ/νίκη, στις 5.8.78.- 

11. Το «Αναλυτικόν Τιμολόγιον Οικοδομικών Εργασιών» 
(«Α.Τ.Ο.Ε.») που εγκρίθηκε με την απόφαση Ε7/1253/ 
155/16.1.76, Απόφαση του Υπουργού τότε Δημοσίων 
Έργων, όπως τροποποιήθηκε και ισχύει σήμερα. 

12. Τις αυξημένες δαπάνες, που απαιτούνται, επειδή η 
περιοχή είναι νησιώτικη, κύρια για τις μεταφορές των υλι¬ 
κών, αποφασίζουμε: 

Εγκρίνουμε να εφαρμοστεί η απόφασή μας οικ/1257/ 
ΤΣΕΠ 35.1/26.7./93 «Τιμολόγιο για εργασίες επισκευής 
βλαβών σε σεισμόπληκτα κτήρια, για τον υπολογισμό της 
δαπάνης και των αντιστοίχων παροχών στους σεισμόπλη¬ 
κτους της περιοχής του Ν. Ηλείας, που πλήγηκαν από 
τους σεισμούς της 26ης Μαρτίου 1993» και στις επι¬ 
σκευές κτηρίων που έπαθαν ζημιές από το σεισμό της 
20ης Μαρτίου 1992 στη νήσο Μήλο του Ν. Κυκλάδων που 
αναφέρονται στην 95/22.7.92 Π.Υ.Σ., με προσαύξηση πέ¬ 
ντε στα εκατό (5%), στις τιμές που καθορίζονται με το τι¬ 
μολόγιο αυτό. 

Από τις διατάξεις της απόφασης αυτής, δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως σύμφωνα με το άρθρο 1. παράγραφος 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 5 Αυγούστου 1993 

Ο ΥΠΟΥΡΓΟΣ 

ΑΧΙΛ- ΚΑΡΑΜΑΝΛΗΣ. 


< 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



